CELEX: 62015TN0168
Language: fi
Date: 2015-04-01 00:00:00
Title: Asia T-168/15: Kanne 1.4.2015 – Helleenien tasavalta v. komissio

27.7.2015   
            
            
               FI
            
            
               Euroopan unionin virallinen lehti
            
            
               C 245/29
            
         Kanne 1.4.2015 – Helleenien tasavalta v. komissio
   (Asia T-168/15)
   (2015/C 245/35)
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: G. Kanellopoulos, E. Leftheriotou ja A.-E. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 26.1.2015 tehdyn komission täytäntöönpanopäätöksen CCI 2007 GR 06 RPO 001, joka koskee Kreikan maatalouden kehitysohjelman välimaksun alentamista ohjelmakaudella 2007–2013 ja kausilla 1.1.–31.3.2014 ja 1.4.–30.6.2014 ja joka on annettu tiedoksi Kreikan valtiolle viitteellä C(2015) 252 final.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäisen kanneperusteen mukaan riidanalaisessa päätöksessä on virheellisesti tulkittu ja sovellettu 21.6.2006 annetun komission asetuksen N:o 883/2006 (1) 16 artiklan 4 kohtaa sekä rikottu komission ajallista toimivaltaa koskevia sääntöjä ja mainitussa säännöksessä säädettyä olennaista muotomääräystä.
            
         
               2)
            
            
               Toisen kanneperusteen mukaan riidanalainen päätös on tehty asetuksen N:o 1306/2013 (2) 41 artiklan 1 kohdan virheellisen tulkinnan ja soveltamisen pohjalta.
            
         
               3)
            
            
               Kolmas kumoamisperuste perustuu asetuksen N:o 1290/2005 (3) 26 artiklan 5 kohdan, saman asetuksen 27 artiklan 3 ja 4 kohdan, asetuksen N:o 1306/2013 36 artiklan 5 kohdan sekä 41 artiklan 3 kohdan virheelliseen tulkintaan ja soveltamiseen sekä ne bis in idem -periaatteen, perusteltua luottamusta koskevan periaatteen, kontradiktorisen periaatteen ja Kreikan valtion puolustautumisoikeuksien loukkaamiseen.
            
         
               4)
            
            
               Neljännen kanneperusteen mukaan komission päätöksessä on virheellisesti tulkittu ja sovellettu asetuksen N:o 1290/2005 27 artiklan 4 kohtaa ja asetuksen N:o 1306/2013 41 artiklan 3 kohtaa sekä loukattu suhteellisuusperiaatetta.
            
         
               5)
            
            
               Viidennen kanneperusteen mukaan riidanalainen päätös on tehty asetuksen N:o 1290/2005 27 artiklan 4 kohdan ja asetuksen N:o 1306/2013 41 artiklan 3 kohdan virheellisen tulkinnan ja soveltamisen pohjalta ja siinä on tulkittu väärin ylivoimaisen esteen ja poikkeuksellisten olosuhteiden käsitettä.
            
         
      (1)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä 21.6.2006 annettu komission asetus (EY) N:o 883/2006 (EUVL l 171, s. 1).
   
      (2)  Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annettu Euroopan parlamentin ja neuvoston asetus (EU) N:o 1306/2013 (EYVL L 347, s. 549).
   
      (3)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).